  Туспуктэм: Руслан Нуриахметов Майя Бывальцева «Кин кызьы узырме, яке Ограбление по-удмуртски» кинокомедиез пуктӥсьёс гуртын улӥсьёсты шудыны аспӧртэмлыко тусбуен адямиосты утчало. Арлыдзыя 18 ареслэсь бадӟым мед луозы, умой, удмурт кылэз тодо ке. Со сярысь фильмлэн «ВКонтакте» мерлыко вотэсысь огиназ ивортэмын. Быръёнэ пыриськон понна радъясьёслы кык туспуктэмъёс келяно – портрет (буяськытэк) но сылыса. Луонлык вань ке, ас сярысь 1 минутъем видео ыстоно. Озьы ик нимтулэз, кытын ужамез пусъёно. Ваньзэ сое огезлы сценаристлы  Максим Григорьевлы нимаз сообщениен лэзёно (отчы ик ватсаса юанъёсты гожтыны яра). Куриськонъёсты 30-тӥ инвожоозь кутозы. Собере тупасьёссэ быръёзы но съёмкаосы ӧтёзы. Соос 10-28 пӧсьтолэзе Ижкарын но Пичи Пурга ёросын ортчозы. Съёмкаос понна дун уз тыре, со понна кино лэсьтэмез пушкысен адӟыны, вунонтэм мылкыд басьтыны, бадӟым экранэ потыны луонлык вань! Тодэ вайытом, 2022-тӥ арын толшоре Ижкарын вуоно фильмлы тизер лэсьтӥзы. Та дыре киносъемкаослы краудфандинг амалэн (веме шуыны яра, дыр – ред.) коньдон бичан мынэ, озьы ик мукет амалъёсын юрттыны луонлыкъёс вань, со сярысь татысь тодыны луоз. Тегъёс: кино удмурткыл Ижкар Удмуртия Лулчеберет  